text: Også Simon Kjær har købt en
  23 januar 2011 kl. 15.05
  Massiv interesse for at købe Horsens-spillere.
  AC Horsens valgte at sætte hele spillertruppen og tre trænere til salg for en uge siden, og det har medført massiv interesse fra både virksomheder og private. 
  Nu er landsholdsspilleren Simon Kjær også kommet på banen med et bud, og han har købt Tonny Brochmann - for 5.000 kroner.
  De to er begge fra årgang 1989 og har spillet på samme hold i AC Horsens.
  Hydroscand A/S fra Risskov topper indtil videre listen med et bud på målmand Søren Jochumsen på 11.000 kroner.
  Hvis du synes, det er billigt - så er det fordi køberne i virkeligheden ikke får spilleren - men kun et sponsorat af ham.
  